Diari Oficial de la Generalitat Valenciana


Sumari del DOGV 4717, del 23-03-2004 (2004/2875)

ORDRE d'11 de març de 2004, de la Conselleria de Territori i Habitatge, per la qual es fa públic l'import global màxim que finança, per a 2004, l'Ordre del 25 de febrer de 1999, de la Conselleria de Medi Ambient, establint un règim d'ajudes per a indemnitzar la incorporació de terrenys a la xarxa de microreserves de flora i a l'execució d'inversions en aquestes zones, se'n modifica l'aplicació pressupostària i se'n modifiquen determinats articles de l'esmentada ordre de convocatòria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4717

Data del DOGV
:   23-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2875


Data del document
:   11-03-2004

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * suport econòmic
    * política de medi ambient
    * protecció de la flora
    * reserva natural
    * espècie protegida

ORDRE d'11 de març de 2004, de la Conselleria de Territori i Habitatge, per la qual es fa públic l'import global màxim que finança, per a 2004, l'Ordre del 25 de febrer de 1999, de la Conselleria de Medi Ambient, establint un règim d'ajudes per a indemnitzar la incorporació de terrenys a la xarxa de microreserves de flora i a l'execució d'inversions en aquestes zones, se'n modifica l'aplicació pressupostària i se'n modifiquen determinats articles de l'esmentada ordre de convocatòria. [2004/X2875]
  
L'Ordre de 25 de febrer de 1999, de la Conselleria de Medi Ambient, va establir un règim d'ajudes destinades a indemnitzar la incorporació de terrenys a la xarxa de microreserves de flora i a l'execució d'inversions en aquestes zones (DOGV 26/03/99); establint-se, en el seu article primer, que les ajudes ho seran amb càrrec a les línies T2141, del capítol IV, i T1801, del capítol VII, ambdues de l'aplicació pressupostària 61.05.799.08, i que la dotació anual serà la que figure en la corresponent llei de pressupostos.
  
Amb posterioritat a la publicació de l'ordre, el president de la Generalitat, pel Decret 7/2003, de 21 de juny, assignà les funcions de medi ambient a la nova Conselleria de Territori i Habitatge, i es va produir en el pressupost per a 2004 un canvi en l'aplicació pressupostària, essent aquest, junt amb l'import global màxim amb què es finançaran les actuacions, un element essencial exigit per l'article 47.11.b del text refós de la Llei d'Hisenda Pública de la Generalitat Valenciana, aprovat pel Decret Legislatiu del 26 de juny de 1991, del Consell;
  
Igualment es considera adient d'efectuar algunes modificacions en determinats apartats de les seues bases reguladores.
  
Per tot el qual, d'acord amb l'article 35 de la Llei 5/1983, de 30 de desembre, de Govern Valencià,
  
ORDENE
  
Article 1
  
L'import global màxim de la línia T1801, inversions en microreserves de flora, estarà dotada en l'exercici de 2004, amb 57.000,00 €. L'import global màxim de la línia T2141, ajudes a la incorporació a la xarxa de microreserves de flora, estarà dotada en l'exercici de 2004, amb 30.000,00 €.
  
Article 2
  
Es modifica parcialment l'article primer de l'Ordre de 25 de febrer de 1999, de la Conselleria de Medi Ambient, va establir un règim d'ajudes destinades a indemnitzar la incorporació de terrenys a la xarxa de microreserves de flora i a l'execució d'inversions en aquestes zones, en el següent sentit: ?L'aplicació pressupostària a la qual s'imputarà l'activitat descrita serà la secció 14, Conselleria de Territori i Habitatge; servei 02, secretaria autonòmica de Territori i Medi Ambient; centre gestor 03, direcció general de Gestió del Medi Natural; programa 442.30, Conservació del Medi Natural?.
  
Article 3
  
Es modifica el termini d'execució ressenyat en el paràgraf primer de la base novena, que resta així:
  
?El termini d'execució de cadascun dels treballs i activitats descrites en la base primera del present annex es ressenyarà en la resolució que concedeix les ajudes. Cas de no aparèixer s'entendrà que finalitza, per a les actuacions que s'enumeren en la base 1.1, el 31 d'octubre de l'any per al que s'ha sol·licitat la subvenció i, per a les actuacions que s'enumeren en la base 1.2, el 30 d'abril de l'any següent per al que s'ha sol·licitat l'ajuda?.
  
Article 4
  
Es modifica el punt 1 de la base dècima que resta així:
  
?10.1. En finalitzar les activitats objecte de subvenció haurà de comunicar-se en els llocs descrits en la base 7.2 del present annex, abans del 15 de novembre per a les actuacions ressenyades en la base 1.1, acompanyant els documents al que fa referència l'annex VI, i d'acord amb la base 10.3?.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 11 de març de 2004
  
El conseller de Territori i Habitatge,